|  |
| --- |
| **รายงานการประชุมสภาองค์การบริหารส่วนตำบลควนสตอ****สมัยสามัญ สมัยที่ 3 ครั้งที่ 1 ประจำปี 2559****วันที่ 4 สิงหาคม 2559 เวลา 09.30 น.****ณ ห้องประชุมสภาองค์การบริหารส่วนตำบลควนสตอ****ผู้มาประชุม** |
|

|  |  |  |  |
| --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** |
|  | นายประเสริฐ นิยมเดชา | ประธานสภาฯ | นายประเสริฐ นิยมเดชา |
|  | นายมาโยน กูเล็ม | รองประธานสภาฯ | มาโยน กูเล็ม |
|  | นายสอแหล๊ะ เศษระนำ | ส.อบต.หมู่ที่ 9 | สอแหล๊ะ เศษระนำ |
|  | นายเอกรัตน์ เระวัง | ส.อบต.หมู่ที่ 1 | เอกรัตน์ เระวัง |
|  | นายอับดุลเลาะห์ ยุโสะ | ส.อบต.หมู่ที่ 1 | อับดุลเลาะห์ ยุโสะ |
|  | นายสุริยา อำมาลี | ส.อบต.หมู่ที่ 2 | สุริยา อำมาลี |
|  | นายยงยุทธ เศษระนำ | ส.อบต.หมู่ที่ 9 | ยงยุทธ เศษระนำ |
|  | นายยะโกบ มันเละ | ส.อบต.หมู่ที่ 10 | ยะโกบ มันเละ |
|  | นายอุสมาน หนั่นชั่ง | ส.อบต.หมู่ที่ 2 | อุสมาน หนั่นชั่ง |
|  | นายวีระ พรหมมา | ส.อบต.หมู่ที่ 10 | วีระ พรหมมา |
|  | นายเจะหมาน บุตรา | ส.อบต.หมู่ที่ 3 | เจะหมาน บุตรา |
|  | นายมะอุเส็น แซะอามา | ส.อบต.หมู่ที่ 8 | มะอุเส็น แซะอามา |
|  | นายดาเร๊ะ สาริปา | ส.อบต.หมู่ที่ 3 | ดาเร๊ะ สาริปา |
|  | นายอาดำ เหมสลาหมาด | ส.อบต.หมู่ที่ 7 | อาดำ เหมสลาหมาด |
|  | นายยุนิต หลีเยาว์ | ส.อบต.หมู่ที่ 6 | ยุนิต หลีเยาว์ |
|  | นายดนัย อุสนุน | ส.อบต.หมู่ที่ 4 | ดนัย อุสนุน |
|  | นายเอกรัตน์ เหมสลาหมาด | ส.อบต.หมู่ที่ 6 | เอกรัตน์ เหมสลาหมาด |
|  | นายสะหรี เหมสลาหมาด | ส.อบต.หมู่ที่ 5 | สะหรี เหมสลาหมาด |
|  | นายอับดุลเลาะห์ บูเดี๊ยะ | ส.อบต.หมู่ที่ 5 | อับดุลเลาะห์ บูเดี๊ยะ |

**ผู้ไม่เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** |
|  | นายกูอิบรอเหม บิสนุม | ส.อบต.หมู่ที่ 8 | กูอิบรอเหม บิสนุม |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** |
| 1. | นายดาเระ นาปาเลน | นายก อบต. | ดาเระ นาปาเลน |
|  | นายมูสา นาฮัมผล | รองนายก อบต. | มูสา นาฮัมผล |
|  3. | นายดนัย เด่นดารา | รองนายก อบต. | ดนัย เด่นดารา |
| 4. | นายชาริบ เระวัง | เลขานุการนายก อบต. | ชาริบ เระวัง |

 |
|  | เมื่อสมาชิกมาพร้อมครบองค์ประชุม นายประเสริฐ นิยมเดชา ตำแหน่ง ประธานสภาองค์การบริหารส่วนตำบลควนสตอ ทำหน้าที่เป็นประธานกล่าวเปิดการประชุมสภาองค์การบริหารส่วนตำบลควนสตอตามระเบียบวาระ พอสรุปได้ดังนี้ |
| **ระเบียบวาระที่ 1****ประธานสภาฯ** | **เรื่องประธานแจ้งต่อที่ประชุม**กล่าว ตามที่สภาองค์การบริหารส่วนตำบลควนสตอ ได้พิจารณาร่างข้อบัญญัติองค์การบริหารส่วนตำบลควนสตอ เรื่อง ตลาด พ.ศ.2558และร่างข้อบัญญัติ อบต.ควนสตอ เรื่อง การจำหน่ายสินค้าในที่หรือทางสาธารณะ พ.ศ.2558 จำนวน 2 ฉบับ เมื่อครั้งประชุมสภาสมัยสามัญ สมัยที่ 4 ครั้งที่ 1 ประจำปี 2558 วันที่ 14 ธันวาคม 2558 และนายอำเภอควนโดนได้อนุมัติร่างข้อบัญญัติทั้ง 2 ฉบับ องค์การบริหารส่วนตำบลควนสตอ ได้จัดส่งข้อบัญญัติทั้งสองฉบับลงไปประกาศในราชกิจจานุเบกษา บัดนี้ อบต.ควนสตอ ได้รับหนังสือแจ้งจากสำนักราชเลขาธิการคณะรัฐมนตรี ที่ นร 0508(กรจ) /13201 ลงวันที่ 29 กรกฎาคม 2559 ว่าสำนักราชเลขาธิการคณะรัฐมนตรีได้ดำเนินการประกาศเรื่องดังกล่าวในราชกิจจาฉบับประกาศและงานทั่วไป เล่มที่ 133 ตอนพิเศษ 165 ง วันที่ 27 กรกฎาคม 2559 ซึ่งมีผลให้ข้อบัญญัติ อบต.ควนสตอ ทั้งสองฉบับมีผลบังคับใช้ตั้งแต่วันที่ 28 กรกฎาคม 2559 เป็นต้นไป อนึ่ง หากสมาชิกท่านใดสนใจดาวโหลดได้ที่ [www.ratchakitcha.soc.go.th](http://www.ratchakitcha.soc.go.th) ด้วย อบต.ควนสตอ ได้รับหนังสือจากนายอำเภอควนโดนล่าสุดที่ สต0023.8/ว435 ลงวันที่ 26 กรกฎาคม 2559 เรื่องขอประชาสัมพันธ์ในการเผยแพร่และประชาสัมพันธ์ร่างรัฐธรรมนูญ ดังนั้น อบต.ควนสตอ จึงขอประชาสัมพันธ์มายังท่าน หากสมาชิกท่านใดต้องการอ่านซึ่งเป็นสาระสำคัญของรัฐธรรมนูญ ก็สามารถดาวโหลดได้ที่ WWW.CTD.PARLIAMENT.GO.TH |
| **ระเบียบวาระที่ 2** | **รับรองรายงานการประชุม** |
| **ประธานสภาฯ** | กล่าวเชิญ มีสมาชิกท่านใดจะขอแก้ไขรายงานการประชุมหรือไม่ |
| **นายเอกรัฐ เหมสลาหมาด** **ส อบต.ม.6** | เชิญ นายเอกรัฐ เหมสลาหมาดกล่าวจากการที่ผมได้นั่งอ่านรายงานการประชุมในการประชุมสมัยที่ผ่านมา มีความรู้สึกว่าท่านเลขาฯจดรายงานการประชุม ได้สรุปมากไปหน่อยอาจทำให้สาระสำคัญขาดหายไปได้ |
| **ประธานสภาฯ** | กล่าวมีสมาชิกท่านใดจะขอแก้ไขบ้าง เมื่อไม่มีจึงขอมติรับรองรายงานการประชุม สมัยวิสามัญ สมัยที่ 2 ครั้งที่ 1 ลงวันที่ 12 กรกฎาคม 2559  |
| **ที่ประชุม** | มีมติรับรอง จำนวน 18 เสียง |
| **ระเบียบวาระที่ 3** | **กระทู้ถาม**-ไม่มี- |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ****พิจารณาร่างข้อบัญญัติงบประมาณรายจ่ายประจำปี 2560****วาระที่ 1 ขั้นรับหลักการ** |
| **ประธานสภาฯ** | เรื่องพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2560 ขององค์การบริหารส่วนตำบลควนสตอ (วาระที่ ๑ ขั้นรับหลักการ ) ขอเชิญเลขานุการสภาฯ ชี้แจงระเบียบข้อกฎหมายให้ที่ประชุมสภาฯทราบด้วย |
| **เลขานุการสภาฯ**  | ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2560 (วาระที่ ๑ ขั้นรับหลักการ) มีระเบียบ ข้อกฎหมายที่เกี่ยวข้อง ดังนี้  |
|  |  | **1. พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ ๖) พ.ศ. 25๕๒**  |
|  |  |  **มาตรา 46** สภาองค์การบริหารส่วนตำบล มีอำนาจหน้าที่ดังต่อไปนี้ |
|  |  |  **(2)** พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปีและร่างข้อบัญญัติงบประมาณรายจ่ายเพิ่มเติม |
|  |  |  **มาตรา 87** งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่นายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด |
|  |  |  ถ้าในระหว่างปีงบประมาณใดรายจ่ายซึ่งกำหนดไว้ในปีงบประมาณไม่พอใช้จ่ายประจำปีนั้น หรือมีความจำเป็นต้องตั้งรายจ่ายขึ้นใหม่ระหว่างปีงบประมาณให้จัดทำข้อบัญญัติงบประมาณรายจ่ายเพิ่มเติม |
|  |  |  เมื่อสภาองค์การบริหารส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติมแล้ว ให้เสนอนายอำเภอเพื่อขออนุมัติและให้นายอำเภอพิจารณาให้แล้วเสร็จภายใน***สิบห้า***วันนับแต่วันที่ได้รับร่างข้อบัญญัติดังกล่าว |
|  |  |  ถ้านายอำเภอไม่อนุมัติต้องแจ้งเหตุผลและส่งคืนให้สภาองค์การบริหารส่วนตำบลเพื่อพิจารณาทบทวนร่างข้อบัญญัตินี้ใหม่ หากพ้นกำหนดเวลาดังกล่าวแล้วนายอำเภอพิจารณาไม่แล้วเสร็จให้ถือว่านายอำเภออนุมัติร่างข้อบัญญัติดังกล่าว |
|  |  |  ในกรณีที่สภาองค์การบริหารส่วนตำบลมีมติยืนยันตามร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม ให้นายอำเภอส่งร่างข้อบัญญัตินั้นไปยังผู้ว่าราชการจังหวัดภายในกำหนดเวลา***สิบห้า***วันนับตั้งแต่วันที่สภาองค์การบริหารส่วนตำบลแจ้งมติยืนยัน เพื่อให้ผู้ว่าราชการจังหวัดพิจารณาภายใน***สิบห้า***วัน ถ้าผู้ว่าราชการจังหวัดเห็นชอบด้วยกับร่างข้อบัญญัตินั้น ให้ผู้ว่าราชการจังหวัดส่งไปยังนายอำเภอเพื่อลงชื่ออนุมัติ ถ้าผู้ว่าราชการจังหวัดไม่เห็นชอบด้วยกับร่างข้อบัญญัตินั้นให้ร่างข้อบัญญัตินั้นเป็นอันตกไป หากพ้นกำหนดเวลาดังกล่าวแล้วยังพิจารณาไม่แล้วเสร็จ ให้ถือว่าผู้ว่าราชการจังหวัดเห็นชอบด้วยกับร่างข้อบัญญัตินั้น  |
|  |  |  ในการพิจารณาร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายใน***หกสิบ***วันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้วสภาองค์การบริหารส่วนตำบลพิจารณาไม่แล้วเสร็จ ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป |
|  |  |  ถ้าข้อบัญญัติงบประมาณรายจ่ายประจำปีออกไม่ทันปีงบประมาณใหม่ให้ใช้ข้อบัญญัติงบประมาณรายจ่ายประจำปีในปีงบประมาณที่แล้วไปพลางก่อน |
|  |  |  ในการพิจารณาร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบล จะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกเบี้ยเงินกู้ หรือเงินที่กำหนดให้จ่ายตามกฎหมายและในการพิจารณาของสภาองค์การบริหารส่วนตำบล การเสนอ การแปรญัตติหรือการกระทำด้วยประการใดๆที่มีผลให้สมาชิกสภาองค์การบริหารส่วนตำบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทำมิได้ |
|  |  |  **มาตรา 87/1** ในกรณีที่สภาองค์การบริหารส่วนตำบล***ไม่รับหลักการ***แห่งร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมให้**นายอำเภอตั้งคณะกรรมการ**คณะหนึ่งประกอบด้วย กรรมการ***จำนวนเจ็ดคน*** เพื่อพิจารณาหาข้อยุติความขัดแย้งโดยแก้ไขปรับปรุงหรือยืนยันสาระสำคัญที่บัญญัติไว้ในร่างข้อบัญญัตินั้น ทั้งนี้ให้ยึดถือหลักเกณฑ์ตามกฎหมายและระเบียบที่เกี่ยวข้องตลอดจนประโยชน์ของท้องถิ่นและประชาชนเป็นสำคัญ |
|  |  |  คณะกรรมการตามวรรคหนึ่งให้ประกอบด้วยสมาชิกสภาองค์การบริหารส่วนตำบลซึ่งสภาองค์การบริหารส่วนตำบลเสนอ**จำนวนสามคน**และบุคคลซึ่งเป็นหรือมิได้เป็นสมาชิกสภาองค์การบริหารส่วนตำบลซึ่งนายกองค์การบริหารส่วนตำบลเสนอ**จำนวนสามคน**โดยให้ตั้งภายในเจ็ดวันนับแต่วันที่สภาองค์การบริหารส่วนตำบลมีมติไม่รับหลักการ และให้กรรมการทั้งหกคนร่วมกันปรึกษาและเสนอบุคคลซึ่งมิได้เป็นนายกองค์การบริหารส่วนตำบล  |
|  |  | รองนายกองค์การบริหารส่วนตำบล เลขานุการนายกองค์การบริหารส่วนตำบล และมิได้เป็นสมาชิกสภาองค์การบริหารส่วนตำบลคนหนึ่งทำหน้าที่เป็นประธานกรรมการดังกล่าวภายในเจ็ดวันนับแต่วันที่กรรมการครบจำนวนหกคน |
|  |  |  ในกรณีที่ไม่สามารถเสนอบุคคลที่จะทำหน้าที่เป็นกรรมการหรือประธานกรรมการได้ภายในกำหนดระยะเวลาตามวรรคสอง หรือกรรมการหรือประธานกรรมการไม่ปฏิบัติหรือไม่อาจปฏิบัติหน้าที่ได้ ให้นายอำเภอตั้งบุคคลซึ่งมิได้เป็นนายกองค์การบริหารส่วนตำบล รองนายองค์การบริหารส่วนตำบล เลขานุการนายกองค์การบริหารส่วนตำบล และมิได้เป็นสมาชิกสภาองค์การบริหารส่วนตำบลทำหน้าที่กรรมการหรือประธานกรรมการดังกล่าวให้ครบตามจำนวน |
|  |  |  ให้คณะกรรมการตามวรรคหนึ่งพิจารณาร่างข้อบัญญัติให้แล้วเสร็จภายใน***สิบห้าวัน***นับตั้งแต่วันที่ได้แต่งตั้งประธานกรรมการในคราวแรกแล้วรายงานต่อนายอำเภอในกรณีที่คณะกรรมการไม่สามารถพิจารณาให้แล้วเสร็จภายในระยะเวลาที่กำหนด ให้ประธานกรรมการรวบรวมผลการพิจารณาแล้ววินิจฉัยชี้ขาดโดยเร็วแล้วรายงานต่อนายอำเภอ |
|  |  |  ให้นายอำเภอส่งร่างข้อบัญญัติที่ผ่านการพิจารณาของคณะกรรมการหรือประธานกรรมการในวรรคสี่ให้นายกองค์การบริหารส่วนตำบลโดยเร็ว แล้วให้นายกองค์การบริหารส่วนตำบลเสนอร่างข้อบัญญัติดังกล่าวต่อสภาองค์การบริหารส่วนตำบลตามมาตรา 87 ภายในเจ็ดวันนับแต่วันที่ได้รับร่างข้อบัญญัติจากนายอำเภอ หากนายกองค์การบริหารส่วนตำบลไม่เสนอร่างข้อบัญญัตินั้นต่อสภาองค์การบริหารส่วนตำบลในเวลาที่กำหนด ให้นายอำเภอรายงานต่อผู้ว่าราชการจังหวัดเพื่อสั่งให้นายกองค์การบริหารส่วนตำบลพ้นจากตำแหน่ง |
|  |  |  **มาตรา 87/2** ให้สภาองค์การบริหารส่วนตำบลพิจารณาร่างข้อบัญญัติงบประมาณรายจ่ายตามมาตรา 87/1 วรรคห้า ให้แล้วเสร็จภายใน***สามสิบวัน***นับแต่วันที่ได้รับร่างข้อบัญญัติจากนายกองค์การบริหารส่วนตำบล หากสภาองค์การบริหารส่วนตำบลพิจารณาไม่แล้วเสร็จภายในกำหนดหรือมีมติไม่เห็นชอบให้ตราข้อบัญญัตินั้น ให้ร่างข้อบัญญัตินั้นตกไปและให้ใช้ข้อบัญญัติงบประมาณรายจ่ายในปีงบประมาณที่แล้วไปพลางก่อน ในกรณีเช่นว่านี้ให้นายอำเภอเสนอผู้ว่าราชการจังหวัดให้มีคำสั่งยุบสภาองค์การบริหารส่วนตำบล |
|  |  | **2. ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541** |
|  |  |   **ข้อ 22**  ให้ใช้แผนพัฒนาของ อปท.เป็นแนวทางในการจัดทำงบประมาณ ให้หัวหน้าหน่วยงานจัดทำประมาณการรายรับ และประมาณการรายจ่ายและให้หัวหน้าหน่วยงานคลังรวบรวมรายงานการเงินและสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ |
|  |  |  **ข้อ 23** ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วให้เสนอต่อคณะผู้บริหารท้องถิ่น |
|  |  |  เมื่อคณะผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่น อีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่นภายในวันที่ 15 สิงหาคม |
|  |  |  **ข้อ 25** การพิจารณาให้ความเห็นชอบร่างงบประมาณรายจ่ายของสภาท้องถิ่นและการพิจารณาอนุมัติร่างงบประมาณรายจ่ายของผู้มีอำนาจอนุมัติให้เป็นไปตามที่กำหนดไว้ในกฎหมาย ระเบียบ ข้อบังคับขององค์กรปกครองส่วนท้องถิ่นแต่ละรูปแบบ |
|  |  |  |
|  |  | **3. ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง(ฉบับที่ ๒) พ.ศ.๒๕๕๔ หมวด 4 งบประมาณ** |
|  |  |  **ข้อ 58** ญัตติร่างข้อบัญญัติงบประมาณ ให้ผู้บริหารท้องถิ่นยื่นต่อสภาท้องถิ่นตามแบบและวิธีการภายในระยะเวลาที่กำหนดไว้ในระเบียบกระทรวงมหาดไทยว่าด้วยวิธีการงบประมาณ |
|  |  |  ข้**อ 59** การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ |
|  |  |  คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสาม และข้อ 49 วรรคหนึ่ง |
|  |  |  **ข้อ 60** ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ |
|  |  |  **ข้อ 61** ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่ง ดังต่อไปนี้ |
|  |  |  (1) ดอกเบี้ยและเงินส่งใช้ต้นเงินกู้ (2) รายจ่ายซึ่งเป็นจำนวนเงินที่ต้องจ่ายตามกฎหมาย |
|  |  |  ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด |
|  |  |  **ข้อ 62** เมื่อได้อภิปรายไปพอสมควรแล้ว ถ้าสมาชิกสภาท้องถิ่นเสนอญัตติขอให้ปิดอภิปราย เพื่อให้ลงมติว่าจะรับหลักการแห่งร่างข้อบัญญัติงบประมาณหรือไม่ หรือส่งให้คณะกรรมการสภาท้องถิ่นพิจารณาก่อนรับหลักการ ต้องมีสมาชิกสภาท้องถิ่นรับรองไม่น้อยกว่าหนึ่งในสามของสมาชิกสภาท้องถิ่นที่อยู่ในที่ประชุม |
| **ประธานสภาฯ** |  | ขอเชิญนายกองค์การบริหารส่วนตำบลควนสตอ ได้แถลงร่างข้อบัญญัติงบประมาณรายจ่ายประจำปีงบประมาณ พ.ศ. 2560 ให้ที่ประชุมสภาองค์การบริหารส่วนตำบลควนสตอได้รับทราบและพิจารณารับหลักการในวาระที่ ๑ ด้วย |
| **นายก อบต.ควนสตอ** |  | ท่านประธานสภาฯ และสมาชิกองค์การบริหารส่วนตำบลควนสตอ บัดนี้ถึงเวลาที่ผู้บริหารขององค์การบริหารส่วนตำบลควนสตอ จะได้เสนอร่างข้อบัญญัติ งบประมาณรายจ่ายประจำปี |
|  |  | ต่อสภาองค์การบริหารส่วนตำบลควนสตอ อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลควนสตอ จึงขอชี้แจงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการในปีงบประมาณ พ.ศ.2560 ดังต่อไปนี้ |
|  | **1. สถานการณ์คลัง** **1.1 งบประมาณรายจ่ายทั่วไป**ในปีงบประมาณ พ.ศ.2558 ณ วันที่ 30 กันยายน พ.ศ.2558 องค์กรปกครองส่วนท้องถิ่นมีสถานะการเงิน ดังนี้ 1.1.1 เงินฝากธนาคารทั้งสิ้น 21,172,138.58 บาท 1.1.2 เงินสะสม 9,702,653.75 บาท 1.1.3 ทุนสำรองสะสม 7,629,772.14 บาท 1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน - โครงการ โครงการรวม – บาท 1.1.5 รายการที่ได้กันเงินไว้โดยยังไม่ได้ก่อหนี้ผูกพันจำนวน – โครงการ โครงการรวม – บาท**1.2 เงินกู้คงค้าง – บาท** **2. การบริหารงบประมาณในปีงบประมาณ พ.ศ.2558****(1) รายรับจริงทั้งสิ้น 28,996,877.63 บาท ประกอบด้วย**หมวดภาษีอากร 142,306.92 บาทหมวดค่าธรรมเนียม ค่าปรับ และใบอนุญาต 69,169.00 บาทหมวดรายได้จากทรัพย์สิน 213,859.70 บาทหมวดสาธารณูปโภคและการพาณิชย์ - บาทหมวดรายได้จากเบ็ดเตล็ด 86,291.40 บาทหมวดรายได้จากทุน 3,096.00 บาทหมวดภาษีจัดสรร 16,100,320.61 บาทหมวดเงินอุดหนุนทั่วไป 12,381,834.00 บาท(2) เงินอุดหนุนที่รัฐบาลให้โดยระบุวัตถุประสงค์ - บาท (3) รายจ่ายจริง จำนวน 35,968,148.44 บาท ประกอบด้วยงบกลาง 710,500.00 บาท งบบุคลากร 8,624,556.67 บาทงบดำเนินงาน 7,443,556.66 บาทงบลงทุน 6,841,521.00 บาทงบรายจ่ายอื่น - บาทงบเงินอุดหนุน 12,348,031.11 บาท(4) รายจ่ายที่จ่ายจากเงินอุดหนุนที่รัฐบาลให้โดยวัตถุประสงค์ - บาท(5) มีการจ่ายเงินสะสมเพื่อดำเนินการตามอำนาจหน้าที่ จำนวน - บาท |
| **คำแถลงงบประมาณ****ประจำปีงบประมาณ พ.ศ. 2560****องค์การบริหารส่วนตำบลควนสตอ****อำเภอควนโดน จังหวัดสตูล**

|  |  |  |  |
| --- | --- | --- | --- |
| **รายรับ** | **รายรับจริง** | **ประมาณการปี 2559** | **ประมาณการปี 2560** |
| **จัดเก็บ** |  |  |  |
| หมวดภาษีอากร | 142,306.92 | 156,200.00 | 245,120.00 |
| หมวดค่าธรรมเนียม ค่าปรับและใบอนุญาต | 69,169.00 | 219,600.00 | 406,550.00 |
| หมวดรายได้จากทรัพย์สิน | 213,859.70 | 228,000.00 | 131,000.00 |
| หมวดรายได้เบ็ดเตล็ด | 86,291.40 | 5,500.00 | 10,000.00 |
| หมวดรายได้จากทุน | 3,096.00 | 5,000.00 | 1,000.00 |
| รายได้จัดเก็บเอง | 514,723.02 | 614,300.00 | 793,670.00 |
| **รายได้ที่รัฐบาลเก็บแล้วจัดสรรให้ องค์ปกครองส่วนท้องถิ่น****รายได้ที่รัฐบาลจัดเก็บแล้วจัดสรรให้ อปท.** |  |  |  |
| หมวดภาษีจัดสรร | 16,100,320.61 | 15,161,900.00 | 16,206,330.00 |
| รายได้ที่รัฐบาลจัดเก็บและจัดสรร ให้ อปท. | 16,615,043.63 | 15,776,200.00 | 17,000,000.00 |
| รายได้ที่รัฐบาลอุดหนุนให้ อปท.หมวดเงินอุดหนุนทั่วไป | 12,381,834.00 | 14,067,800.00 | 30,120,000.00 |
| รายได้ที่รัฐบาลอุดหนุนให้ อปท | 12,381,834.00 | 14,067,800.00 | 30,120,000.00 |
| **รวมทั้งสิ้น** | **28,996,877.63** | **29,844,000.00** | **47,120,000.00** |

**คำแถลงงบประมาณ****ประกอบงบประมาณรายจ่ายประจำปีงบประมาณ พ.ศ.2560**

|  |  |  |  |
| --- | --- | --- | --- |
| **รายจ่าย** | **รายรับจริงปี 2558** | **ประมาณการปี 2559** | **ประมาณการปี 2560** |
| **จ่ายจากงบประมาณ** |  |  |  |
| งบกลาง | 710,500.00 | 1,057,550.00 | 11,062,000.00 |
| งบบุคลากร | 8,624,556.67 | 10,476,100.00 | 13,870,200.00 |
| งบดำเนินการ | 7,443,539.66 | 9,540,750.00 | 9,321,800.00 |
| งบลงทุน | 6,841,521.00 | 5,970,600.00 | 10,612,000.00 |
| งบเงินอุดหนุน | 12,348,031.11 | 2,799,000.00 | 2,254,000.00 |
| รายจ่ายจากงบประมาณ | 35,968,148.44 | 29,844,000.00 | 47,120,000.00 |
| **รวม** | **35,968,148.44** | **29,844,000.00** | **47,120,000.00** |

 |
| **ประธานสภาฯ** | ตามที่นายกองค์การบริหารส่วนตำบลควนสตอ ได้แถลงและเลขานุการสภาฯได้จัดส่งร่างข้อบัญญัติงบประมาณรายจ่ายประจำปีงบประมาณ 2560 เพื่อให้ทุกท่านได้พิจารณาและตรวจสอบข้อมูลล่วงหน้าไปแล้ว มีสมาชิกสภาฯท่านใดประสงค์จะอภิปรายหรือซักถามเพิ่มเติมเกี่ยวกับร่างข้อบัญญัติงบประมาณรายจ่ายประจำปีงบประมาณ พ.ศ.2560 ที่นายกองค์การบริหารส่วนตำบลควนสตอ ได้แถลงไปแล้วก่อนที่จะลงมติรับหลักการในวาระที่ ๑ หรือไม่ |
| **ประธานสภาฯ** | ขอเชิญ นายสุริยา อำมาลี ส.อบต.หมู่ที่ 2 |
| **นายสุริยา อำมาลี****ส. อบต.หมู่ที่ 2** | กล่าวขอแก้ไขร่างข้อบัญญัติงบประมาณรายจ่ายประจำปี 2560 หน้า 63 โครงการก่อสร้างถนน คสล. สายศูนย์พัฒนาเด็กเล็ก หมู่ที่ 2 จำนวน 187,900 บาท งานผิวจราจรคอนกรีตเสริมเหล็กให้ได้ขนาดกว้าง 4.00 เมตร เป็นขนาดกว้าง 3.50 เมตร |
| **ประธานสภาฯ** | ขอเชิญ นายเอกรัฐ เหมสลาหมาด ส อบต.หมู่ที่ 6 |
| **นายเอกรัฐ เหมสลาหมาด ส. อบต.หมู่ที่ 6** | กล่าวก่อนที่จะมีการลงมติรับหลักการในวาระที่ 1 นั้นผมขออภิปราย ผมได้ข้อมูลไปเพื่อใช้ประกอบการอภิปรายแต่ข้อมูลที่ได้ขอไป ไม่ได้จัดมาให้เพื่อแสดงต่อสภาฯแห่งนี้ การจัดสรรงบประมาณลงสู่ส่วนต่างๆของสำนักงานสูงเกินไปเป็นผลให้การจัดสรรในส่วนของโครงสร้างพื้นฐานที่ไว้สำหรับตอบสนองความต้องการของประชาชนน้อยลงไปทำให้บางครั้งไม่สามารถแก้ไขปัญหาที่เกิดขึ้นได้ เห็นว่าควรลดในส่วนของสำนักงานที่ไม่มีความจำเป็นเท่าที่ควรแล้วมาเพิ่มในส่วนของโครงสร้างพื้นฐาน ประมาณการรายรับและรายจ่ายในแต่ละปีนั้นไม่ค่อยมีความสมดุลกันและเห็นได้ว่าประมาณการในส่วนที่เป็นงบบุคลากรจะประมาณการสูงขึ้นไปเรื่อยๆเกือบทุกปี สวนทางกับการทำงานของบุคลากรที่ไม่ค่อยมีประสิทธิภาพเท่าที่ควร ในการที่สมาชิกเข้ามาติดต่อและแจ้งความอนุเคราะห์ต่างๆก็ยังไม่มีสิ่งอำนวยความสะดวกอย่างเช่น กระดาษ เครื่องพิมพ์ หรืออุปกรณ์ในการเขียน เห็นควรให้จัดให้มีเอกสารและอุปกรณ์ต่างๆไว้ในส่วนของสภาฯ จัดไว้ในห้องของประธานสภาก็ได้ เพื่ออำนวยความสะดวกในการมาติดต่อและงบประมาณที่ไว้สำหรับการช่วยเหลือประชาชนในการบำรุงรักษาและปรับปรุงที่ดินและสิ่งก่อสร้าง ตั้งไว้ 502,700 บาท นั้นมันน้อยไป เมื่อเทียบกับสิ่งที่ทาง อบต.ควนสตอ สร้างไว้และต้องรับผิดชอบในการบำรุงและปรับปรุงเห็นว่าน่าจะเพิ่มยอดจากเดิมอีกทีได้ตั้งไว้ อีกอย่างวันนี้เป็นวันที่มีการพิจารณาร่างข้อบัญญัติงบประมาณรายจ่ายประจำปี ถือได้ว่าเป็นวันที่สำคัญมากๆ แต่ท่านปลัด อบต.ควนสตอ ในฐานะหัวหน้างบประมาณไม่ได้เข้ามาร่วมพิจารณาหรือชี้แจงข้อสงสัยต่างๆจากสภาฯถึงท่านจะลา แต่ท่านก็ทราบล่วงหน้าแล้วว่าจะมีการประชุมเกี่ยวกับข้อบัญญัติงบประมาณรายจ่ายประจำปีจึงไม่น่าที่จะลา หากไม่มีเรื่องด่วน ผมขอไว้แค่นี้ก่อนครับ |
| **ประธานสภาฯ** | กล่าว เรื่องข้อสงสัยต่างๆที่ได้อภิปรายไป เดียวจะให้ทางผู้บริหารตอบทีเดียว แต่เรื่องที่ท่านปลัดไม่ได้เข้าร่วมประชุมครั้งนี้นั้น ท่านปลัดได้ลาและมีใบลาจริง แต่ผมมีข้อสงสัยอยู่ว่า ตั้งแต่ผมเข้าดำรงตำแหน่ง สมาชิก อบต. ในสมัยนี้ เราได้พิจารณาข้อบัญญัติงบประมาณรายจ่ายประจำปีไปแล้ว 3 ครั้ง แต่ท่านปลัดฯไม่เคยเข้าร่วมประชุมแม้แต่ครั้งเดียว มีสมาชิกท่านใดอภิปรายเพิ่มเติมอีกหรือไม่ก่อนที่จะมีการลงมติ ให้พักการประชุม 15 นาที |
| **ประธานสภาฯ** | กล่าว หลังจากที่ได้พักการประชุมเป็นเวลา 15 นาที ต่อไปขอให้ที่ประชุมได้พิจารณาลงมติรับหลักการแห่งร่างข้อบัญญัติงบประมาณรายจ่ายประจำปี 2560 ในวาระที่ 1 ขั้นรับหลักการนี้ด้วย |
| **มติที่ประชุม** | ที่ประชุมได้มีมติรับหลักการแห่งร่างข้อบัญญัติงบประมาร่ายจ่ายประจำปี 2560 วาระที่ 1 จำนวน 18 เสียง เวลา 11.00 น. |
| **ประธานสภาฯ** | ขอให้สมาชิกสภาองค์การบริหารส่วนตำบลควนสตอ เสนอชื่อผู้ที่เห็นสมควรได้รับการแต่งตั้งให้เป็นคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ. 2560 จำนวนไม่น้อยกว่า ๓ คน แต่ไม่เกิน ๗ คน ตามข้อบังคับการประชุมสภาฯข้อ ๑๐๓ และขอให้มีสมาชิกสภาฯรับรองอย่างน้อยสองคนด้วย **คณะกรรมการแปรญัตติ คนที่ ๑** |
| **นายอุสมาน หนั่นชั่ง****ส อบต.หมู่ที่ 2** | กล่าวกระผม ขอเสนอ นายสะหรี เหมสลาหมาด สมาชิกสภาองค์การบริหารส่วนตำบลหมู่ที่ 5 เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2560 คนที่ ๑  |
|  | ผู้รับรองจำนวน 2 คน 1. นายดาเระ สาริปา สมาชิกสภาองค์การบริหารส่วนตำบล หมู่ที่ 32. นายสุริยา อำมาลี สมาชิกสภาองค์การบริหารส่วนตำบล หมู่ที่ 2 |
| **ประธานสภาฯ** | มีสมาชิกสภาฯ ท่านใดต้องการเสนอชื่อบุคคลอื่นเป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ. 25๖๐ คนที่ ๑ อีกหรือไม่ |
| **ที่ประชุม** | ไม่มีผู้เสนอเพิ่มเติม |
| **ประธานสภาฯ** | หากไม่มีสมาชิกท่านใดเสนอชื่อเพิ่มเติม นายนายสะหรี เหมสลาหมาด สมาชิกสภาองค์การบริหารส่วนตำบล หมู่ที่ 5 ได้รับการเลือกให้เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.25๖๐ คนที่ ๑ |
| **ประธานสภาฯ** | **ต่อไปเสนอชื่อคณะกรรมการแปรญัตติ คนที่ ๒** |
| **นายวีระ พรหมมา****ส อบต.หมู่ที่ 10** | กระผมขอเสนอ นายสุริยา อำมาลี ตำแหน่ง. สมาชิกสภาองค์การบริหารส่วนตำบล หมู่ที่ 2 เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2560 คนที่ ๒  |
|  | ผู้รับรองจำนวน 2 คน 1. นายสอแหละ เศษระนำ สมาชิกสภาองค์การบริหารส่วนตำบล หมู่ที่ 92. นายอับดุลเลาะ ยูโส๊ะ สมาชิกสภาองค์การบริหารส่วนตำบล หมู่ที่ 1 |
| **ประธานสภาฯ** | มีสมาชิกสภาฯ ท่านใดต้องการเสนอชื่อบุคคลอื่นเป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ. 25๖๐ คนที่ ๒ อีกหรือไม่ |
| **ที่ประชุม** | ไม่มีผู้เสนอเพิ่มเติม |
| **ประธานสภาฯ** | หากไม่มีสมาชิกท่านใดเสนอชื่อเพิ่มเติม นายสุริยา อำมาลี ตำแหน่ง. สมาชิกสภาองค์การบริหารส่วนตำบล หมู่ที่ 2 ได้รับการเลือกให้เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.25๖๐ คนที่ ๒ |
| **ประธานสภาฯ** | **ต่อไปเสนอชื่อคณะกรรมการแปรญัตติ คนที่ ๓** |
| **นายสุริยา อำมาลี****ส อบต.หมู่ที่ 2** | กระผม ขอเสนอ นายดนัย อุสนุน สมาชิกสภาองค์การบริหารส่วนตำบล หมู่ที่4 เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2560  |
|  | ผู้รับรองจำนวน 2 คน 1. นายสะหรี เหมสลาหมาด สมาชิกสภาองค์การบริหารส่วนตำบล หมู่ที่ 52. นายดนัย อุสนุน สมาชิกสภาองค์การบริหารส่วนตำบล หมู่ที่ 4 |
| **ประธานสภาฯ** | **มีสมาชิกสภาฯ ท่านใดต้องการเสนอชื่อบุคคลอื่นเป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2560 อีกหรือไม่** |
| **ที่ประชุม** | ไม่มีผู้เสนอเพิ่มเติม |
| **ประธานสภาฯ** | หากไม่มีสมาชิกท่านใดเสนอชื่อเพิ่มเติม เป็นอันว่าสรุปว่านายสะหรี เหมสลาหมาด สมาชิกสภาองค์การบริหารส่วนตำบล หมู่ที่ 5นายดนัย อุสนุน สมาชิกสภาองค์การบริหารส่วนตำบล หมู่ที่ 4 นายสุริยา อำมาลี สมาชิกสภาองค์การบริหารส่วนตำบล หมู่ที่ 2 ได้รับการเลือกให้เป็นกรรมการแปรญัตติร่างข้อบัญญัติงบประมาณรายจ่ายประจำปี พ.ศ. 25๖๐ |
| ที่ประชุม | รับทราบ |
| **ประธานสภาฯ** | ขอให้ที่ประชุมสภาฯกำหนดระยะเวลาในการเสนอคำแปรญัตติ และกำหนดระยะเวลาการพิจารณาคำแปรญัตติที่คณะกรรมการแปรญัตติได้รับไว้ด้วย ตามข้อบังคับฯข้อ ๔๙ |
| **นายดนัย อุสนุน****ส อบต.หมู่ที่ 4** | กระผม ขอเสนอระยะเวลาในการเสนอคำแปรญัตติ วันที่ ๕ สิงหาคม ๒๕๕๙ ถึงวันที่ 7 สิงหาคม ๒๕๕๙ เวลา ๐๘.๓๐ ถึง ๑๖.๓๐ น.ของทุกวัน และเสนอให้คณะกรรมการพิจารณาคำแปรญัตติร่างข้อบัญญัติงบประมาณรายจ่ายประจำปี พ.ศ.25๖๐ ให้แล้วเสร็จพร้อมนำร่างข้อบัญญัติคืนประธานสภาฯ ภายในวันที่ ๑๐ สิงหาคม 2559 เวลา ๐๘.3๐ น. |
| **ประธานสภาฯ** | มีสมาชิกสภาฯ ท่านใดต้องการเสนอกำหนดระยะเวลาเสนอคำแปรญัตติเป็นอย่างอื่นอีกหรือไม่ |
| **ที่ประชุม** | ไม่มีผู้เสนอเพิ่มเติม |
| **ประธานสภาฯ** | สรุปคือ ในวันที่ ๕ สิงหาคม 255๙ ถึงวันที่ 7 สิงหาคม ๒๕๕๙ เวลา ๐๘.๓๐ ถึง ๑๖.๓๐ น.ของทุกวัน และให้คณะกรรมการฯพิจารณาคำแปรญัตติร่างข้อบัญญัติงบประมาณรายจ่ายประจำปี พ.ศ. 2560ให้แล้วเสร็จพร้อมนำร่างข้อบัญญัติคืนประธานสภาฯ ภายในวันที่ ๑๐ สิงหาคม 2559 เวลา ๐๘.3๐ น. |
| **ประธานสภาฯ** | สำหรับการพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.25๖๐ ในวาระที่สอง และวาระที่สาม  ขอนัดประชุมสภาองค์การบริหารส่วนตำบลควนสตอ สมัยประชุมสามัญสมัยที่ 3 ครั้งที่ 2 ในวันพฤหัสบดี ที่ ๑๑ สิงหาคม 255๙ เวลา ๐๙.๓๐ น. ณ ห้องประชุมสภาองค์การบริหารส่วนตำบลควนสตอ |
| **ที่ประชุม** | รับทราบ |
|  | **4.2 พิจารณาให้ความเห็นชอบคณะกรรมการศึกษาขององค์การบริหารส่วนตำบลควนสตอ** **-คณะกรรมการผู้ทรงคุณวุฒิทางการศึกษา จำนวน 4 ท่าน** |
| **ประธานสภาฯ** | กล่าว ตามที่องค์การบริหารส่วนตำบลควนสตอ ได้ประชุมคณะกรรมการศูนย์พัฒนาเด็กเล็กประจำมัสยิดในตำบลควนสตอ เพื่อสรรหาผู้ทรงคุณวุฒิทางการศึกษา จำนวน 4 คนโดยมีวาระการดำรงตำแหน่งคราวละ 4 ปี และได้เสนอให้สภาฯพิจารณา มีรายชื่อดังนี้ 1. นายอะหมาดสุกรี มาลินี ตำแหน่ง ศึกษานิเทศก์ 2. นายบุญคล่อง มีบุญ ตำแหน่ง ครูโรงเรียนบ้านควนสตอ 3. นายกูยาไวนี มณีกามัน ตำแหน่ง ครูโรงเรียนบ้านวังประจัน 4. นายกอเดช เหมสลาหมาด ตำแหน่ง ครูเกษียณขอให้ที่สภาพิจารณาและมีมติเห็นชอบด้วย |
| **มติที่ประชุม** | มีมติเห็นชอบ จำนวน 18 เสียง |
| **ระเบียบวาระที่ 5** | **เรื่องที่เสนอใหม่**-ไม่มี- |
| **ระเบียบวาระที่ 6** | **เรื่องอื่นๆ** |
| **ประธานฯ** | เชิญ นายก อบต. |
| **นายก อบต.** | กล่าวขอบคุณที่สภาฯได้มีมติรับร่างข้อบัญญัติงบประมาณรายจ่ายประจำปี 2560 ในการร่างข้อบัญญัติแต่ละครั้ง คณะผู้บริหารได้จัดสรรงบประมาณให้มีความสมดุลในทุกๆเรื่องและมีความมากน้อยในตัวงบประมาณตามลักษณะงานได้ทุกท่านได้เสนอมา |
| **นายเอกรัฐ เหมสลาหมาด****ส อบต. ม.6** | กล่าวต่อไปในการซ่อมแซมถนนหรือก่อสร้างต่างๆขอให้ผู้คุมงานและคณะกรรมการที่เกี่ยวข้องให้ลงพื้นที่อยู่เป็นประจำเพื่อให้ผู้รับเหมาทำงานได้เต็มที่และตรงกับความจริงและให้ทำตามลักษณะงานที่เกิดชำรุดตามสัญญาที่ได้ทำไว้และต่อไป ขอบอกกล่าวถึงการทำงานของเจ้าหน้าที่หรือพนักงานของ อบต.ควนสตอ ตามที่ได้สังเกตการณ์มาระยะหนึ่งแล้วปรากฎว่ามีพนักงานบางคนมาทำงานสายเป็นประจำและบางคนได้ออกกลับก่อนเวลาจึงขอให้คณะผู้บริหารช่วยกำชับเรื่องนี้ด้วย |
| **ประธานสภาฯ** | กล่าวในการประชุมสภาฯครั้งที่ผ่านมา สภาฯได้อนุมัติเงินจำนวนหนึ่งเพื่อก่อสร้างอาคารสำนักงาน อบต.ควนสตอ ก็เน้นย้ำให้คณะผู้บริหารเร่งรีบในการก่อสร้างให้แล้วเสร็จ เพราะในการก่อสร้างระยะแรกได้ทิ้งช่วงไว้นานแล้ว ด้วยความเป็นห่วงหากทิ้งไว้ นานเกินไปอาจทำให้เกิดการชำรุด และตัววัสดุอาจเสื่อมสภาพได้ |
| **นายสุริยา อำมาลี****ส อบต.หมู่ที่ 2** | กล่าวเรื่องของการศึกษาของศูนย์พัฒนาเด็กเล็กประจำมัสยิดในครั้งที่ประชุมที่ผ่านมา ผมเสนอให้ในวันนั้นให้เชิญ ผอ.ส่วนการศึกษาเข้ามาร่วมประชุมและชี้แจง แต่วันนี้ไม่ต้องเชิญแล้ว เพราะได้มีการประชุมก่อนหน้านี้แล้ว และผมขอเสนอให้ต่อไปในการประชุมสภา ขอให้เชิญหัวหน้าส่วนต่างๆ เข้าร่วมประชุมด้วยทุกครั้ง |
| **ประธานสภาฯ** | เชิญ รองนายก อบต. |
| **นายมูสา นาฮัมผล****รองนายกฯ** | กล่าวจากการที่ได้เรียกประชุม ผอ.ศูนย์เด็กและคณะกรรมการเข้าประชุม ได้มีข้อสรุปดังนี้1.การบริหารจัดการศูนย์ในกรรมการกับ ผอ.ศูนย์ฯ ทำงานพร้อมกัน2.งบประมาณประจำศูนย์ให้ศูนฯบริหารเองทั้งหมด3.กำหนดให้มีการประชุมรวมระหว่างกรรมการบริหารศูนย์ครู ผอ.ส่วนการศึกษา 6 เดือนครั้ง |
| **ประธานสภาฯ** | กล่าวมีสมาชิกท่านใดมีข้อเสนอเพิ่มเติมอีกหรือไม่หากไม่มีจึงขอปิดการประชุมเลิกประชุม เวลา 12.00 น. |
|   อับดุลเลาะห์ บูเดียะ (นายอับดุลเลาะห์ บูเดียะ) เลขานุการสภา อบต.ควนสตอ จดบันทึกรายงานการประชุม นายประเสริฐ นิยมเดชา (นายประเสริฐ นิยมเดชา) ประธานสภาองค์การบริหารส่วนตำบลควนสตอ  เสนอคณะกรรมการตรวจรายงานการประชุมสภาองค์การบริหารส่วนตำบลควนสตอ เพื่อให้พิจารณาตรวจสอบบันทึกการประชุมสภาสมัยสามัญ สมัยที่ 3 ครั้งที่ 1 ในการประชุม วันที่ 4 สิงหาคม 2559 อับดุลเลาะห์ บูเดียะ (นายอับดุลเลาะห์ บูเดียะ) เลขานุการสภา อบต.ควนสตอ จดบันทึกรายงานการประชุม คณะกรรมการตรวจสอบรายงานการประชุมได้ตรวจบันทึกการประชุมแล้วเห็นว่าถูกต้อง เมื่อวันที่ 11 สิงหาคม 2559 ยงยุทธ เศษระนำ เอกรัตน์ เระวัง ยุนิต หลีเยาว์ (นายยงยุทธ เศษระนำ) (นายเอกรัตน์ เระวัง) (นายยุนิต หลีเยาว์)กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม |
|  |
|  |  | **การประชุมพิจารณา****ร่างข้อบัญญัติงบประมาณรายจ่ายประจำปี 2560** **วาระที่ 2 ขั้นแปรญัตติ และวาระที่ 3 ขั้นลงมติ** |
| **ประธานฯ** |  | ตามมติที่ประชุมสภาองค์การบริหารส่วนตำบลควนสตอ ในการประชุมสมัยสามัญ สมัยที่ 3 ประจำปี 2559 ครั้งที่ 1 เมื่อวันที่ 4 สิงหาคม 2559 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2560 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อกรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น |  |  |
|  |  | คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2560 เสร็จเรียบร้อยแล้ว เมื่อวันที่ 9 สิงหาคม 2556 ปรากฏว่าไม่สมาชิกสภาองค์การบริหารส่วนตำบลหรือผู้บริหารฯท่านใดยื่นเสนอ คำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม รายละเอียดปรากฏตามสำเนารายงานการประชุมของคณะกรรมการแปรญัตติที่จัดส่งให้สมาชิกทุกท่านไป  |
|  |  | **ข้อกฎหมาย/ระเบียบที่เกี่ยวข้อง****-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง****(ฉบับที่ 2) พ.ศ. 2554** **ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่นถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้ ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้ เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น ดังนั้น ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2560 ในวาระที่สองจึงไม่มีคำแปรญัตติและแก้ไขแต่ประการใด โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิมจึงเสนอให้ที่ประชุมพิจารณาว่าจะลงมติเป็นอย่างอื่นหรือไม่ |
| **ประธานฯ** |  | เมื่อที่ประชุมไม่มีการลงมติเป็นอย่างอื่นเป็นอันว่า ในวาระที่สอง(ขั้นแปรญัตติ) ที่ประชุมได้ยืนยันร่างข้อบัญญัติงบประมาณรายจ่าย ประจำปีงบประมาณ พ.ศ. 2560 ตามร่างฉบับเดิมและในลำดับต่อไปเป็นการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2560 ในวาระที่สาม (ขั้นลงมติ)  |
|  |  | ⏺ **ข้อกฎหมาย/ระเบียบที่เกี่ยวข้อง****ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง** **(ฉบับที่ 2) พ.ศ. 2554** **ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่  จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2560 หรือไม่ |
| **มติที่ประชุม** |  | ลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2560 ด้วยมติคะแนนเสียงข้างมาก เห็นด้วย........................... เสียง  |
|  |  |  |
|  |  |  |
|  |  |  |